kardosdrur/scandi-wiki huggingface dataset:
Serban Nichifor

Serban Nichifor (født 25 august 1954 i Bukarest, Rumænien) er en rumænsk komponist, cellist, lærer og professor.

Nichifor hører til nutidens betydningsfulde komponister i Rumænien. Han blev uddannet på National University of Music i Bukarest (1973-1977). Tog kurser i Darmstadt (1978-1984). Nichifor har skrevet 9 symfonier, orkesterværker, operaer, kammermusik, korværker og sange. Han komponerer i neoklassisk stil, med elementer fra jazz musik. Nichifor er professor og underviser på National University of Music i Bukarest.

Udvalgte værker 
 Symfoni nr. 1 "Skygger" (1980) - for orkester
 Symfoni nr. 2 "Via lucis" (1985) - for orkester
 Symfoni nr. 3 "Amerikansk nr. 1" (1986) - for orkester 
 Symfoni nr. 4 "Amerikansk nr. 2" (1987) - for keyboard og orkester
 Symfoni nr. 5 "Pro Patria" (1987) - for orkester
 Symfoni nr. 6 "Tids buegange" (1988) - for orkester
 Symfoni nr. 7 "Cello memoirs" (2001-2003) for cello og orkester
 Symfoni nr. 8 "Tom og Huck" (2011-2012) - for orkester
 Symfoni nr. 9 "Gud bevare Rumænien" (2016) - for kor og orkester 
 "Konstellationer" (1977) - for orkester
 Postludium (1975) - for orgel

Kilde 
 Om Serban Nichifor
 Om Serban Nichifor på musicweb-international.com

Komponister fra Rumænien
Lærere fra Rumænien
Professorer fra Rumænien
Cellister
Fredrik Semb Berge

Fredrik Semb Berge (født 6. februar 1990) er en norsk fodboldspiller, der spiller som forsvar for Odds BK.

Semb Berge skiftede til Brøndby IF den 30. juni 2014.

Karriere

Odds BK (2016–) 
Den 11. januar 2016 blev det offentliggjort, at Semb Berge vendte til sin tidligere klub Odds BK toethalvt år før kontrakten med Brøndby IF udløb. Semb Berge spillede syv kampe for Brøndby i Superligaen samt to kampe i UEFA Europa League-kvalifikationen og en kamp i DBU Pokalen.

Referencer

Eksterne henvisninger 
 Fredrik Semb Berge  på fotball.no

Fodboldspillere fra Norge
Fodboldspillere fra Odds BK
Fodboldspillere fra Brøndby IF
Fodboldspillere fra Molde FK
Lubomir Pipkov

Lubomir Panaïotov Pipkov (født 19. september 1904 - død 9. maj 1974 i Sliven, Bulgarien) var en bulgarsk komponist, pianist og lærer.

Pipkov er en af de betydningsfulde og ledende komponister i Bulgarien i det 20. århundrede. Han blev uddannet på École Normale de Musique i Paris hos Paul Dukas og Nadia Boulanger. Pipkov har skrevet fem symfonier, tre operaer, orkesterværker, kammermusik, koncertmusik, kormusik, scenemusik etc. Han komponerede i en personlig stil med inspiration fra alle genre indenfor den klassiske musik. Han er søn af komponisten Panayot Pipkov.

Udvalgte værker  
 Symfoni nr. 1 "Heroisk" (1940) - for orkester
 Symfoni nr. 2 (1957) - for orkester
 Symfoni nr. 3 (1959) - for orkester
 Symfoni nr. 4 (1959) - for strygeorkester
 Symfoni nr. 5 "Revolutionær" (19?) - for kor og orkester
 Klaverkoncert (1957) - for klaver og orkester

Kilde 
  Om Lubomir Pipkov

Komponister fra Bulgarien
Pianister fra Bulgarien
Lærere
Gloucestershire

Gloucestershire er et county i England South West England. Countyet indeholder en del af Cotswold Hills, en del af den flade frugtbare dal ved Severn og hele Forest of Dean.

County town er byen Gloucester, og andre vigtige byer inkluderer Cheltenham, Cirencester, Stroud og Tewkesbury.

Når det betragtes som et  ceremonielt grevskab grænser det op til det walisiske grevskab Gwent i Wales (nu Monmouthshire) mod vest og i England det ceremonielle grevskab Herefordshire mod nordvest, Worcestershire mod nord, Warwickshire mod nordøst, Oxfordshire mod øst, Wiltshire mod syd og Bristol og Somerset mod sydvest. Ceremonielt inkluderer det området der dækkes af South Gloucestershire enhedslige myndighed.
Marin Goleminov

Marin Petrov Goleminov (; født 8. september 1908, død 19. februar 2000 i Kustendil, Bulgarien) var en bulgarsk komponist, violinist, dirigent og professor.

Goleminov hører sammen med Lubomir Pipkov til de ledende komponister fra Bulgarien i det 20. århundrede.

Han studerede på Schola Cantorum i Paris hos bl.a. Vincent d'Indy, Paul le Flem og på École Normale de Musique hos Paul Dukas (1931-1934). Han vendte tilbage til Bulgarien i 1934 og spillede i forskellige musikalske klassiske ensembler (1934-1938). Goleminov har komponeret fire symfonier, orkesterværker, fire operaer, kammermusik, korværker og scenemusik. Han var inspireret af den bulgarske folklore, som han benyttede i sine klassiske kompositioner.

Udvalgte værker 

 Symfoni nr. 1 "Børne symfoni" (1963) - for orkester
 Symfoni nr. 2 (19?) - for orkester
 Symfoni nr. 3 "Verden, Verden" (1970) - for sangsolister, kor og orkester
 Symfoni nr. 4 "Shopofonia" (1978) - for kammerorkester 
 "Ivalo" (1959) - opera
 "Zograft Zakhary" (1971) - opera
 Strygerkoncert (1963) - for strygerorkester
 Symfoniske variationer "over Dobri Christoff" (1942) - for orkester
 Cellokoncert (1950) - for cello og orkester

Kilde 
 Om Marin Goleminov

Komponister fra Bulgarien
Violinister
Dirigenter fra Bulgarien
Professorer
Skoblok

En skoblok er en genstand tilpasset formen af en fod, som oftest fremstillet i træ, og er beregnet til at sætte i sko, når disse ikke bliver benyttet. Skoblokke er tiltænkt at absorbere fugt og bevare skoens form - frem for alt sko fremstillet af ægte læder - for at undgå revner og dermed forlænge skoens liv. Traditionelt foretrækkes cedertræ som materiale til skoblokke, der anses for velduftende og som absorberer fugt.

Fodtøj
Pancho Vladigerov

Pancho Haralanov Vladigerov (født 13. marts 1899 i Zürich, Schweiz - død 8. september 1978 i Sofia, Bulgarien) var en bulgarsk komponist, pianist, lærer og professor.

Vladigerov studerede musik i Berlin på Staatliche Akademische Hochschule für Musik.

Han hører til de vigtige bulgarske komponister i det 20. århundrede. Han har oplært mange af Bulgariens komponister i eftertiden og var medstifter af den bulgarske musikunion.

Vladigerov har komponeret to symfonier, fem klaverkoncerter, orkesterværker, to violinkoncerter,
kammermusik, klaverstykker etc.

Udvalgte værker 

 Symfoni nr.1 (1939) - for stort orkester
 Symfoni nr. 2 (1949) - for strygerorkester
 "Symfonisk legende" (1919) - for orkester
 Klaverkoncert nr. 1 (1918) - for klaver og orkester
 Klaverkoncert nr. 2 (1930) - for klaver og orkester
 Klaverkoncert nr. 3 (1937) - for klaver og orkester
 Klaverkoncert nr. 4 (1953) - for klaver og orkester
 Klaverkoncert nr. 5 (1963) - for klaver og orkester
 Violinkoncert nr. 1 (1921) - for violin og orkester
 Violinkoncert nr. 2 (1968) - for violin og orkester
 "Bulgarsk Rapsodi "Vardar" (1922-1928) - for orkester
 "Bulgarsk Suite" (1926-1927) - for orkester
 "4 Rumænske symfoniske danse" (1942) - for orkester
 "2 Rumænske symfoniske skitser" (1943) - for orkester
 Jødisk digt (1951) - for orkester

Referencer 

Komponister fra Bulgarien
Pianister fra Bulgarien
Professorer
Lærere
Carlos Jiménez Mabarak

Carlos Jiménez Mabarak (født 31. januar 1916 i Tacuba - død 21. juni 1994 i Mexico City, Mexico) var en mexicansk komponist og lærer.

Mabarak studerede i Mexico City hos Silvestre Revueltas. Han tog senere til Europa og studerede i Brussel og Rom,
under bl.a. René Leibowitz.

Han er mest kendt for sin musik til film, men har skrevet 2 symfonier, orkesterværker, 2 operaer,
kammermusik etc.

Mabarak komponerede i spansk moderne seriel stil, med undertoner af elektronisk musik.

Han underviste bl.a. på National Conservatory i Mexico City (1942-1968).

Udvalgte værker 

 Symfoni nr. 1 (I tre satser) (1945) - for orkester
 Symfoni nr. 2 (I en sats) (1962) - for orkester
 "Masse på seks" (1962) - opera
 "Krigen" (1982) - opera
 "Balladen om månen og en hjort" (1947) - ballet
 "Balladen om fuglen og pigen" (1947) - ballet

Kilde 
 Om Carlos Jiménez Mabarak på musicweb-international.com 

Komponister fra Mexico
Lærere
Radamés Gnattali

Radamés Gnattali (født 27. januar 1906 i Porto Alegre - død 3. februar 1988 i Rio de Janeiro, Brasilien) var en brasiliansk komponist, pianist, violinist, dirigent og arrangør.

Gnattali der var af italiensk afstamning, var selvlært som komponist. Han har skrevet musik i både den klassiske og rytmiske genre.

Han har skrevet 5 symfonier (sinfonia popular - 1-5), en sinfonia miniatura og en sinfonia brasiliana, orkesterværker, kammermusik, vokalværker, instrumental musik i både klassisk og rytmisk stil.

Gnattali har bl.a. arrangeret mange brasilianske populærmelodier, både af sig selv og andre komponister.

Udvalgte værker 

 "Miniature Symfoni" (1942) - for orkester
 "Brasiliansk Symfoni" nr. 3  (1948) - for orkester
 Symfoni "Populær" nr. 1 (1956) - for orkester
 Symfoni "Populær" nr. 2 (1962) - for orkester
 Symfoni "Populær" nr. 3 (1969) - for orkester
 Symfoni "Populær" nr. 4 (1969) - for orkester
 Symfoni "Populær" nr. 5 (1983) - for orkester

Eksterne kilder/henvisninger 

 Om Radamés Gnattali
 Om Radamés Gnattali på musicweb-international.com 

Komponister fra Brasilien
Pianister fra Brasilien
Violinister
Dirigenter
César Guerra-Peixe

César Guerra-Peixe (født 18. marts 1914 i Petrópolis - død 26. november 1993 i Rio de Janeiro, Brasilien) var en brasiliansk komponist, violinist, dirigent og lærer.

Guerra-Peixe der var af portugisisk og rumænsk afstamning, er nok mest kendt for sin musik til film.

Han har ligeledes skrevet symfonisk musik bl.a. to symfonier, orkesterværker, violinkoncert,
kammermusik, klavermusik, kormusik, sange etc.

Udvalgte værker 

 Symfoni nr. 1 (1946) - for orkester
 Symfoni nr. 2 "Brasilien" (1960) - for kor or orkester
 Symfonisk suite nr. 1 (1956) - for orkester
 Symfonisk suite nr. 2 (1956) - for orkester
 Violinkoncert (1972) - for violin og orkester
 Suite (1939) - for violin og klaver

Kilde 

 Om César Guerra-Peixe

Komponister fra Brasilien
Violinister
Dirigenter
Lærere
Arfon Griffiths

Arfon Trevor Griffiths (MBE) (født 23. august 1941 i Wrexham, Wales) er en walisisk tidligere fodboldspiller (midtbane) og manager.

Griffiths' karriere strakte sig over 20 år, og blev primært tilbragt hos Wrexham F.C. i sin fødeby. I løbet af de to årtier nåede han at spille næsten 713 officielle kampe for klubben, hvilket giver ham holdets kamprekord. Han tilbragte også et enkelt år i England hos Arsenal, men vendte hurtigt tilbage til Wrexham.

Griffiths spillede desuden 17 kampe og scorede seks mål for det walisiske landshold. Hans første landskamp var et opgør mod Tjekkoslovakiet 21. april 1971, hans sidste en VM-kvalifikationskamp mod Skotland 17. november 1976. Han var også i en årrække manager, først for hjerteklubben Wrexham, og senere for Crewe i England.

Referencer

Eksterne henvisninger 

Fodboldspillere fra Wales
Fodboldspillere fra Wrexham F.C.
Fodboldspillere fra Arsenal F.C.
Fodboldtrænere fra Wales
Personer tildelt Member of the Order of the British Empire
Personer fra Wrexham
Landkreis Nienburg/Weser

Landkreis Nienburg/Weser er en Landkreis i den sydlige centrale del af den tyske delstat Niedersachsen med administrationen beliggende i byen Nienburg.

Geografi 
Landkreisen ligger mellem Bremen og Hanover. Floden Weser løber gennem området fra syd og løber mod Bremen.

Landkreis er en del af Mittelweserregion i Regierungsbezirk Hannover, og grænser (med uret fra vest) til landkreisene Diepholz, Verden og Heidekreis, til Region Hannover og Landkreis Schaumburg (alle i Niedersachsen) samt Kreis Minden-Lübbecke (i Nordrhein-Westfalen).

Historie 

Fra den tidlige middelalder til slutningen af 16. århundrede var området centrum i Grevskabet Hoya. Hen herskende familie uddøde i 1582, og den centrale og sydlige del af området blev annekteret af Hertugdømmet Braunschweig-Lüneburg. I 1705 blev Nienburg- og Hoya- en del af Kurfyrstendømmet Braunschweig-Lüneburg med hovedsæde i Hannover.

I 1866 blev Kongeriget Hannover annekteret af Preussen som etablerede Landkreis Nienburg og Landkreis Stolzenau som blev lagt sammen i 1932.

Byer og kommuner 
Landkreisen havde   indbyggere pr.

Eksterne kilder/henvisninger 

 Officielt websted 

Landkreis i Niedersachsen
Godsejerforeningen

Godsejerforeningen var en dansk politisk interesseorganisation for danske godsejere stiftet den 16. juni 1843 i København. Foreningen søgte at bevare godsejernes magtposition i samfundet, og i 1849 protesterede medlemmer af organisationen imod den liberalistiske grundlov, som netop var indført i Danmark.

Blandt medlemmerne kan nævnes Benjamin Wolff, Peder Brønnum Scavenius, Ludvig Holstein-Holsteinborg, Tage Reedtz-Thott, Wolfgang Haffner, Christian Frederik Zeuthen og Jørgen Jacob Nielsen.

Etableret i 1843
Foreninger fra Danmark
Kupolovn

En kupolovn er en smelteovn, der tidligere har været meget anvendt inden for jernstøberierne.

Funktion
Ovnen er skaktformigt opbygget af ildfaste sten og omgivet med en jernkappe. Den fyldes fra oven gennem gigten med råjern, jernskrot og koks. Desuden tilsættes der kalk, der skal fremme dannelsen af slagge. 

Lige over det sted, hvor det smeltede jern skal samles, findes en række indblæsningshuller, vindpiber, hvor luft indblæses fra en ringkanal med et overtryk på ca. ½ atmosfære. Her er temperaturen højest. Oprindelig brugte man at fyre og blæse så kraftigt, at der stod en lysende flamme ovenud af gigten, men man indså snart det uøkonomiske i dette. 

Det smeltede støbejern aftappes ved et hul, udslagshullet, og en rende i bunden af ovnen, når en lerprop slås itu med en lang jernstang. Hullet er anbragt i en ellers tilmuret dør, der giver adgang til reparationer på den kolde ovn. Jernet løber ned i en kranske og føres til støbeformene. Hullet lukkes igen med en prop af ildfast ler. 

Ved nogle ovne er der et særskilt aftapningshul til slaggen.

Kilder og henvisninger
 1. del, 2. hovedafsnit, 1. kapitel i Lærebog i Teknologi – København 1885 / F. Wagner

Metallurgi
Ovne
Ricardo Castro Herrera

Ricardo Castro Herrera (født 7. februar 1864 i Durango - død 27. november 1907 i Mexico City, Mexico) var en mexicansk komponist og pianist.
Castro Herrera studerede komposition og klaver på National Conservatory of Music i Mexico City.

Han rejste i begyndelsen rundt som koncertpianist i Verden, men helligede sig så kompositionen.
Castro Herrera gav Master Classes i Europa på konservatorier i Brussel, Paris, Rom, Milano og Leipzig (1903-1906).

Han har komponeret to symfonier, orkesterværker, operaer og klaver stykker.

Castro Herrera komponerede i romantisk stil, og blev rektor kort før sin død,
på National Conservatory of Music i Mexico City (1906).

Udvalgte værker 

 Symfoni nr. 1 (1883) - for orkester
 Symfoni nr. 2 (1893) - for orkester
 "Atzimba" (1901) - opera 
 Koncert (1904) - for klaver og cello orkester

Eksterne kilder/henvisninger 

 Om Ricardo Castro Herrera 

Komponister fra Mexico
Pianister
Centralkomiteen i Koreas Arbejderparti

Centralkomitéen i Koreas Arbejderparti (조선로동당 중앙위) er det ledende organ inde nfor det nordkoreanske kommunistparti Koreas Arbejderparti(KAP). Ifølge partiets regler er det centralkomitéen som imellem partiets kongresser dikterer partiets retning. Centralkomitéen vælges på partiets egne kongresser; den nuværende komité er den sjette og blev valgt på den 6. kongres i KAP i 1980.

Nordkoreansk politik
Khamtai Siphandon

General Khamtai Siphandon (Lao: ຄຳໄຕ ສີພັນດອນ; født 8. februar 1924) er en laotisk politiker. Han er tidligere præsident for Laos fra 24. februar 1998, en post han overtog efter Kaysone Phomvihane og beholdt til 8. juni 2006, da han officielt blev efterfulgt af Choummaly Sayasone. Han fungerede også som premierminister for Laos fra 15. august 1991 til 24. februar 1998.

Laos' præsidenter
Politikere fra Laos
Bernd Riexinger

Bernd Riexinger (født 30. oktober 1955 i Leonberg, Vesttyskland) er en tysk politiker. Han er én af to formænd for partiet Die Linke, valgt den 2. juni 2012.

Politikere fra Die Linke
Khalid ibn al-Walid

Khalid ibn al-Walid (arabisk: خالد بن الوليد) (født ca. 592 i Mekka, død 642 i Homs), også kendt som  Sayfu l-Lāhi l-Maslūl eller Sayfullah (Guds (dragne) sværd), var en sahaba, en af Profeten Muhammeds følgesvende og en af historiens mest succesfulde militære kommandanter. Han kommanderede Profeten Muhammed og Rashidun-kalifatets styrker mod Sassaniderne, Det Byzantiske Rige og deres allieredes talmæssigt overlegne styrker og besejrede dem i over et hundrede slag. Dermed formåede han at erobre det persiske Irak og det romerske Syria i løbet af blot tre år, fra 633 til 636. 

Islam
Personer i Asiens historie
Tulunider

Ṭūlūniderne (arabisk: ; Ṭūlūniyūn) var det første uafhængige dynasti i det islamske Egypten efter, at det frigjorde sig fra abbaside-kalifenes centrale kontrol. Ṭūlūniderne herskede over Egypten og andre dele af Mellemøsten fra 868 til 905. I det ottende århundrede førte indre strid i Abbaside-kalifatet til, at kontrollen over rigets ikke-centrale dele blev stadig svagere. I 868 etablerede den tyrkiske officer Aḥmad ibn Ṭūlūn sig som Egyptens uafhængige guvernør. Siden opnåede han nominelt selvstyre under abbasidernes centralstyre. Under Aḥmad ibn Ṭūlūns styre, som kom til at vare frem til 884, og under hans efterfølgere, blev ṭūlūnidriget udvidet således, at det også omfattede Syrien og Palæstina. Aḥmad blev efterfulgt af sin søn Ḫmuārawayh, hvis militære og diplomatiske bedrifter gjorde ham til en vigtig magtfaktor i Mellemøsten. Abbasiderne anerkendte igen ṭūlūniderne som legitime herskere og deres status som kalifatets vasaller. Efter Ḫmuārawayhs død var 'amīrerne uduelige herskere, hvilket førte til, at deres tyrkiske og sorte slavesoldater kom til at styre staten. I 905 var ṭūlūniderne ude af stand til at modstå en abbaside-invasion, hvilket førte til, at abbasiderne genoprettede kalifatstyre i Syrien og Egypten.

Ṭūlūnid-perioden blev kendetegnet af økonomiske og administrative reformer ved siden af de kulturelle. Aḥmad ibn Ṭūlūn reformerede skattesystemet og allierede sig med handelsmændene, og han oprettede også en ṭūlūnidhær. Hovedstaden blev flyttet fra Fustat til al-Qatta'i, hvor den berømte Ibn Ṭūlūn-moske blev bygget.

'Amīrer 
 Aḥmad ibn Ṭūlūn (868-884) ()
 Abū al-Ǧayš Ḫmuārawayh ibn Aḥmad (884-896) ()
 Abū al-ʿAsākir Ǧayš ibn Ḫmuārawayh ibn Aḥmad ibn Ṭūlūn (896) ()
 Hārūn ibn Ḫmuārawayh ibn Aḥmad (896-904) ()
 Abū al-Manāqib Šaybān Aḥmad ibn Ṭūlūn (904-905) ()

Syriens historie
Egyptens historie
Palæstinas historie
Forhenværende afrikanske lande
Historiske stater og riger i Mellemøsten
Store norske leksikon

Store norske leksikon (SNL; egl. Aschehoug og Gyldendals Store norske leksikon) er en generel encyklopædi fra 1978, da  de norske forlag Aschehoug og Gyldendal slog deres leksikonvirksomhed sammen. Udgiveren var Kunnskapsforlaget som stadig har de to forlag som hovedejere. Forlaget definerede værket som et nationalleksikon. I dag findes det udelukkende i en gratis netudgave som ejes og udgives af "det idelle nettforlaget SNL AS", Store norske leksikon AS.

Udgaver  
 1978-1981 1. udgave i 12 bind, hovedredaktører: Olaf Kortner, Preben Munthe, Egil Tveterås
 Supplementbind 1984
 Supplementbind 1989
 1986-1989 2. udgave i 15 bind, hovedredaktører: Olaf Kortner, Preben Munthe, Egil Tveterås
 1995-1998 3. udgave i 16 bind, redaktør Petter Henriksen
 2005-2007 4. udgave i 16 bind, redaktør Petter Henriksen

Se også
 Den Store Danske Encyklopædi, den tilsvarende danske
 Nationalencyklopedin, den tilsvarende svenske

Referencer

Eksterne henvisninger
 Store norske leksikon, netudgave
 Kunnskapsforlaget


Onlineencyklopædier
Litteratur i 1978
Ghassanider

Ghassaniderne var en arabisk kongeslægt, som herskede i Hedjaz og en del af Syrien fra første århundrede e.Kr. til år 637. Ghassaniderne antog kristendommen i 300-tallet og var vasaller under det Østromerske rige. Efter de kristnes nederlag ved Yarmuk-floden år 636, da den byzantinske kejser Herakleios hær blev besejret af de muslimske arabere, forenedes deres rige med kalifatet.

Eksterne henvisninger 

Syriens historie
TEKNIQ Arbejdsgiverne

TEKNIQ Arbejdsgiverne er en arbejdsgiver- og erhvervsorganisation med 4.100 virksomheder inden for el, vvs og metal med i alt 55.000 medarbejdere og en samlet omsætning på omkring 60 mia. kr. Organisationen er medlem af Dansk Arbejdsgiverforening.

Organisationen yder sine medlemsvirksomheder juridisk og faglig rådgivning og kurser samt tværfaglig rådgivning i forbindelse med økonomi, administration, eksport, medarbejderuddannelse, brancheudvikling m.m.

Organisationen forhandler overenskomst for medlemsvirksomhederne med Dansk Metal, 3F, Dansk Elforbund og Blik- og Rørarbejderforbundet i Danmark. TEKNIQ Arbejdsgiverne har endvidere indgået overenskomst eller aftale med HK og Teknisk Landsforbund, ligesom man har aftale med Lederne.

TEKNIQ Arbejdsgiverne har kontor i Glostrup og i Odense og 47 lokalforeninger fordelt over hele landet. Formand er Henrik Fugmann, administrerende direktør er Troels Blicher Danielsen.

Historie 
TEKNIQ Arbejdsgiverne er resultatet af en fusion mellem TEKNIQ og Arbejdsgiverne, der fusionerede i marts 2019 og blev til TEKNIQ Arbejdsgiverne.

TEKNIQ Installationsbranchen 
I efteråret 2001 besluttede de to daværende arbejdsgiverforeninger ELFO (El-installatørernes Organisation) og Dansk VVS at etablere den fælles organisation TEKNIQ. I 2013 fusionerede de tre organisationer endeligt således at det alene var TEKNIQ, der var den fortsættende organisation.

Arbejdsgiverne 
Det tidligere Arbejdsgiverne har rod i dannelsen af de to paraplyorganisationer Jyllands og Østifternes samvirkende smedemesterforeninger i begyndelsen af 1900-tallet. I 1974 blev de sluttet sammen til Dansk Smedemesterforening, der i 2002 skiftede navn til DS Håndværk & Industri. 1. september 2014 ændrede organisationen igen navn til Arbejdsgiverne.

Kilder

Eksterne henvisninger 
 Hjemmeside (www.tekniq.dk)

Overenskomster 
TEKNIQ Arbejdsgiverne er part i en række kollektive overenskomster:

 Elektrikeroverenskomsten indgået mellem Dansk El-Forbund og TEKNIQ Arbejdsgiverne
 El-fagets funktionæroverenskomst
 VVS-overenskomsterne indgået mellem 3F, Dansk Metal, Blik & Rørarbejderforbundet og TEKNIQ Arbejdsgiverne
 Industri- og VVS-overenskomsten indgået mellem 3F, Dansk Metal, Blik- og Rørarbejderforbundet og TEKNIQ Arbejdsgiverne
 HK-installationsoverenskomsten indgået mellem HK/Privat og TEKNIQ Arbejdsgiverne
 HK-overenskomsten indgået mellem HK/Privat og TEKNIQ Arbejdsgiverne (A)
 Teknisk funktionær-overenskomsten indgået mellem Teknisk Landsforbund og TEKNIQ Arbejdsgiverne (link mangler)

TEKNIQ Arbejdsgivernes nyhedsmedier 
INSTALLATIONSmedierne
Industri & Teknik
Beslagsmede.dk
smedogteknik.dk 

Arbejdsgiverforeninger fra Danmark
Timurid-dynastiet

Timuriderne  var et tyrkisk dynasti i Iran, som blev etableret af emiren af Kesh (Shahrisabz), kendt som Timur Lenk. Timur erobrede store dele af Transoxanien fra 1363 og frem over med forskellige alliancer (Samarkand i 1366, Balkh i 1369), og blev anerkendt som hersker over dem i 1370. Officielt optrådte han i navnet for de mongolske chagatai-uluer og underlagde sig Mongolistan og Khwarazmia i årene, som fulgte, og begyndte en kampagne vest over i 1380. I 1389 havde han fjernet kartiderne fra Afghanistan (Herat) og rykkede ind i Iran og Irak fra 1382 (erobrede Isfahan i 1387, fjernede muzaffariderne fra Shiraz i 1393 og kastede jalayriderne ud af Bagdad). I 1394/95 triumferede han over Den Gyldne Horde og påtvang sit herredømme i Kaukasus. Han underlagde sig det nordlige Indien i 1398 og okkuperede Delhi. I 1400/01 tog han Aleppo, Damaskus og det østlige Anatolien, ødelagde Bagdad i 1401 og triumferede over osmanerne ved Ankara i 1402. Han gjorde Samarkand til "verdens centrum".

Herskerne i timuride-dynastiet

Eksterne henvisninger
Timuridernes dynasti 
Timuridernes kunst
Kunstutstilling
Kronologi over Samarkand-herskerne 
Kronologi over herskerne i Herat 

 
Aserbajdsjan i middelalderen
Irans historie
Iraks historie
Pakistans historie
Afghanistans historie
Usbekistan
Forhenværende imperier